**27**

*Camelia Oprița*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O floare de aţă

în trei culori,

alta e de gheaţă

cu ochii de nori.

Una-i fistichie,

că este de Mai,

are păr bălai

ca spicul de grâu -

floare brumărie

crescută la râu.

Alte-nfăşurate

se uitau mirate:

mă priviră toate

prin oglinzi ciudate.

Ceasul în cetate

bate ora, bate –

este... şi jumate,

Fete deocheate

(ursitoare toate)

învârt apa-n piuă...

Se făcu de ziuă.

Flori îngemănate,

îngeraşe toate -

27.

Iată mă cuprind

şi eu le răspund,

mă văzură toate

27

Floare-în-cetate.